Diari Oficial de la Generalitat Valenciana


Sumari del DOGV 159, del 02-05-1984 (1984/802856)

RESOLUCIÓ de 6 de març de 1984, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen ajudes en concepte de subvenció per a la conservació, reparació i reforma de centres dedicats a la prevenció, atenció, integració, tractament, rehabilitació i/o assistència a la família, transeünts, minories ètniques i d'altres, toxicomans, drogadictes, vells i disminuïts, associacions i federacions amb la mateixa finalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   159

Data del DOGV
:   02-05-1984

Secció del DOGV
:   ALTRES DISPOSICIONS

Número del document
:   1984/802856


Data del document
:   06-03-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 6 de març de 1984, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen ajudes en concepte de subvenció per a conservació, reparació i reforma de centres dedicats a la prevenció, atenció, integració, tractament, rehabilitació i/o assistència a la familía, transseünts, minories ètniques i d'altres, toxicòmans, drogaddictes, vells i disminuïts, associacions i federacions amb la mateixa finalitat.  
La prestació de determinats serveis socials es pretén dur a terme per la Conselleria de Sanitat, Treball i Seguretat Social, dins de les limitacions pressupostàries, a través de la convocatòria d'ajudes en concepte de subvenció   
amb les quals finançar la conservació, reparació i reforma de Centres dedicats a la prevenció, atenció, integració, tractament, rehabilitació i/o assistència a la família, transeünts, minories ètniques i d'altres, toxicòmans, drogaaddictes, vells i disminuïts, associacions i federacions amb la mateixa finalitat.   
En tot el que es refereix a la sol·licitud tramitació, resolució i pagament d'aquestes ajudes, s'estarà al que està previst en les disposicions de general aplicació i al que específicament s'estableix en aquesta resolució.   
En atenció a aquests motius i d'acord amb les disposicions legals aplicables, he resolt:   
Primera. Convocatòria.   
Es convoquen amb càrrec a l'exercici econòmic corresponent a l'any 1984, ajudes en concepte de subvenció per a la conservació, reparació i reforma de centres dedicats a la prevenció, atenció, integració, tractament rehabilitació i/o assistència a la família, transeünts, minories ètniques i d'altres, toxicòmans, drogaaddictes, ancians i disminuïts, associacions i federacions amb la mateixa finalitat.   
Segona. Concepte de la subvenció.   
L'ajuda s'atorgarà en concepte de subvenció per contribuir a les despeses de les obres de conservació, reparació i reforma de Centres dedicats a la prevenció, atenció, integració, tractament, rehabilitació i/o assistència a la família, infància i joventut, transeünts, minories ètniques i d'altres, toxicòmans, drogaaddictes, vells i disminuïts, associacions i federacions amb la mateixa finalitat.   
Tercera. Sol·licitants.   
Podran sol·licitar aquestes ajudes les Corporacions Locals i les Institucions, amb personalitat Jurídica, sense finalitats lucratives, als quals corresponga la titularitat del centre per al qual se sol·licita la subvenció.   
Quarta. Exclusions.   
U. No podran ser beneficiaris d'aquestes ajudes:  
a) L'Estat o Entitats de caràcter estatal.  
b) Les Entitats de Crèdit (Caixes d'Estalvi, Bancs, Cooperatives de Crèdit, etc.).  
c) Les empreses privades que disposen de serveis socials per a llurs empleats i llurs famílies i que ocupen amb això fins el 75 % de la seua capacitat.  
Dos. No s'admetran sol·licituds de subvenció per a:  
a) Obres acabades amb anterioritat a la sol·licitud.  
b) Obres subvencionades en exercicis anteriors per idèntic concepte.  
c) Obres auxiliars per altres entitats en més del 70%.  
d) Obres per a habilitar Centres destinats a finalitats distintes de les previstes en aquesta convocatòria.  
Cinquena. Documentació.   
La petició de la subvenció haurà de presentar-se, per duplicat exemplar, en les Delegacions Territorials de Serveis Socials' de la Província on radique el Centre per al qual se sol·licita, sense perjudici del que disposa l'article 66 de la Llei de Procediment Administratiu, integrant-la la documentació següent:   
U. Instància signada per aquell qui tinga la representació legal de l'Entitat sol·licitant, segons model facilitat per la Delegació Territorial.  
Dos. Poder de representativitat del sol·licitant quan no es tracte d'una Corporació Local.  
Tres. 1. Quan la petició l'efectuen les Corporacions Locals, certificació del seu Secretari, de l'acord plenari on es faça constar la petició d'ajuda i el compromís de l'Ajuntament a:  
a) Coordinar-se amb la Direcció General de Serveis Socials en la planificació general que aquesta elabore.  
b) Sotmetre's a control públic mitjançant la presentació del pla de treball, el seguiment tècnic i la justificació econòmica.  
c) No variar els fins del Centre al qual es destina la subvenció per un període inferior a 30 anys.  
d) Comunicar a les persones atases o als seus representants legals la concessió de l'ajuda.  
e) Obligar-se a requeriment de la Direcció General de Serveis Socials, a col·laborar en la satisfacció de la demanda de serveis, respectant sempre les característiques de l'entitat i l'adequada qualitat dels serveis.  
A més, caldrà certificar-se que en el Pressupost de la Corporació existeix crèdit suficient o si s'escau compromís de consignar-lo per a fer-se càrrec de l'import de la part de l'obra que no en resultes auxiliada, i de les despeses corrents subsegüents i a no disminuir l'esmentada consignació durant l'exercici.  
Tres. 2. En els altres casos:  
A) Certificació de l'acord de la Junta Directiva, en la qual es faça constar la data de l'acord esmentat i el compromís de la Institució a:  
a) Coordinar-se amb la Direcció General de Serveis Socials en la planificació general que aquesta elabore   
b) Sotmetre's a control públic mitjançant la presentació del pla de treball, el seguiment tècnic i la justificació econòmica.   
c) No variar la destinació del Centre al qual va destinada la subvenció per un període inferior a 30 anys.   
d) Comunicar a les persones ateses o a llurs representants legals la concessió de l'ajuda.   
e) Obligar-se a requeriment de la Direcció General de Serveis Socials, a col·laborar en la satisfacció de la demanda de serveis, tot respectant sempre les característiques de l'entitat i l'adequada qualitat dels serveis.   
B) Recursos econòmics de la Institució, amb l'explicitació dels destinables a l'obra i les despeses que aquesta originàs.   
Quatre. Memòria, amb especificació de:   
a) Fins de la Institució.   
b) Serveis que es presten i objectius que es pretén cobrir.   
c) Número de places, actuals, disponibles i/o cobertes i previstes, si hi hagués variació.   
d) Projecte de funcionament o programació per a l'any en curs.   
Cinc. Quan escaiga (segons els casos):   
a) Còpia dels Estatuts, compulsada mitjançant diligència de la Delegació Territorial.   
b) Document acreditatiu del número de registre d'Associacions o Entitats.   
c) Autorització del Protectorat o Patronal per realitzar la inversió i l'obra.   
Sis. Certificació del Secretari de la Corporació Local de la Junta Directiva que les obres que es pretenen realitzar no estan executades amb anterioritat a la petició de subvenció.   
Set. 1. (Per a obres de menor quantia).   
S'entén per obres de menor quantia aquelles que sense componer un canvi d'ús de l'edificació, no n'afecten l'estructura i/o façana i no necessiten determinacions i condicions tècniques particulars a judici de la Direcció General de Serveis Socials. S'hi documentarà amb:   
a) Memòria valorada amb descripció de les unitats d'obra fonamentals, amb preus unitaris, signada pel contractista (fent constar DNI o CIF i domicili).   
b) Certificat de seguretat, d'adequació i de compliment de la normativa vigent, signat per tècnic competent.   
c) Pla (o croquis) de distribució en què s'assenyale l'obra objecte de la sol·licitud.   
Set. 2. Per a altres obres:   
a) Certificat del Secretari de l'Ajuntament fent-hi constar que les obres projectades compleixen amb la normativa urbanística aplicable.   
b) Projecte bàsic i d'execució amb:   
1. Memòria en què es justifique el programa de necessitats, especificant-hi la integració i/o relació amb altres equipaments de serveis socials (respecte a l'àrea urbana d'influència i/o respecte a la comarca); declaració de compliment de la normativa vigent aplicable (urbanística, de seguretat, normes bàsiques, d'edificació, supressió de barreres arquitectòniques etc.).   
2. Plànols, explicitant-hi els llocs significants de la trama urbana (zones lliures, espais verds, altres serveis, i la connexió i/o relació amb el nucli urbà i/o barrí); plànols de conjunt i de detall.   
3. Plec de condicions particulars en què es determine el termini d'execució, termini de garantía i condicions econòmiques, clàusules de revisió de preus si n'hi hagués (en aquest cas s'hi inclourà la fórmula polinòmica de revisió corresponent), obres completes, etc.   
4. Pressupost, integrat o no per d'altres de parcials, amb expressió dels preus unitaris descompostos, estat detallat de medicions i aplicació de preus.   
c) Calendari possible d'execució d'obra, amb excepció de llurs pressupostos parcials corresponents.   
Set. 3. En el cas de revisió de preus d'obres subvencionades en l'exercici anterior per aquesta Conselleria:   
a) Contracte d'adjudicació, degudament diligenciat, en què figure la clàusula de revisió de preus i la fórmula polinòmica a aplicar i els terminis d'execució i d'aplicació.   
b) Pressupost actualitzat per la part d'obra pendent i signat pel facultatiu competent, amb explicitació dels índexs utilitzats.   
Set. 4. En el cas d'obres addicionals o modificats d'obres subvencionades en l'exercici anterior, per aquesta Conselleria:   
a) Certificació de l'Acord del Ple de la Corporació o Junta Directiva (segons els casos) en què queda aprovada l'obra addicional o modificada i en el qual es fan extensius els compromissos establerts per a les obres conformement a l'apartat Tres d'aquesta convocatòria.   
b) Projecte d'ampliació i/o modificació amb els documents corresponents, segons l'apartat 7.2.   
Vuit. En aquells supòsits en què:   
S'hagués presentat expedient en la convocatòria de l'exercici anterior, en el qual ja es féu constar els requisits continguts a l'apartat Dos, Quatre i Cinc d'aquesta convocatòria, queden dispensats d'incloure'ls en aquesta nova petició, sempre que no s'haguessen produït variacions en les dades o els requisits ja esmentats.   
Sisena. Termini de presentació.   
El termini de presentació de sol·licituds serà de dos mesos a partir de la data de la seua publicació en el Diari Oficial de la Generalitat Valenciana.   
Setena. Tramitació.   
U. Les Delegacions Territorials de Serveis Socials, revisaran i verificaran els expedients, de trobar-los incomplets, es requerirà a l'interessat per a que el complete en el termini de deu dies, amb l'advertiment previst en l'article 71 de la Llei de Procediment Administratiu, de que la no subsanació dels defectes suposarà l'arxiu sense més tràmit de l'expedient.   
Dos. Les Delegacions esmentades podran reclamar a l'Entitat, Institució o Centre les dades, documents o aclariments que consideren necessari per completar l'expedient.   
Tres. La Delegació Territorial corresponent incorporarà informe a l'expedient, en funció de les dades que hi obren i de les que resulten de les comprovacions que estime oportú dur a terme, sobre la procedència de concedir, reduir o denegar l'ajuda sol·licitada.   
Quatre. Completat l'expedient, serà remés a la Direcció General de Serveis Socials l'original, restant una còpia en poder de la Delegació Territorial.   
Cinc. La Direcció General de Serveis Socials, a la vista dels expedients, podrà recaptar els informes dels Organismes i Entitats que estime oportuns per resoldre millar l'expedient.   
Sis. Amb anterioritat a la concessió, la Direcció General de Serveis Socials podrà disposar que s'efectue una comprovació sobre la veracitat de les dades aportades pels peticionaris.   
Vuitena. Resolució d'expedients.   
La Direcció General de Serveis, a la vista dels expedients, adoptarà la resolució que s'escaiga, tenint en compte les necessitats reals que d'aquell se'n desprenguen i la planificació general sobre les concessions d'ajudes establerta, notificant-se als interessats i a la Delegació Territorial corresponent.   
Novena. Recursos.   
Contra la resolució que dicte la Direcció General de Serveis Socials i en el termini de quinze dies comptats a partir del següent de la seua notificació, els interessats podran interposar recurs d'alçada davant l'Hble. Sr. Conseller de Sanitat, Treball i Seguretat Social.   
Contra l'acte que resolga el recurs d'alçada podrà interposar-se recurs contencioso-administratiu en la forma i termini establert en la Llei reguladora d'aquesta Jurisdicció.   
Desena. Justificació de la despesa i pagament de les  
subvencions.   
U. En les obres tramitades com de menor quantia, realitzadas per:   
a) Corporacions Locals, serà remitida certificació d'obra expedida per tècnic competent, en la qual es farà constar la realització de l'obra conforme a la memoria valorada o projecte tècnic que serví de base a la concessió de l'ajuda, amb diligència de la seua aprovació per la Corporació, així com document on hi conste la recepció de l'obra de conformitat per l'esmentada Corporació.   
b) Altres entitats, es remitirà:   
1. Certificació de l'entitat receptora on s'hi faça constar la realització de l?obra i la seua conformitat amb aquesta.   
2. Factura expedida per l'empresa o contractista que hagués realitzat l'obra (fent-ne constar el nom., domicili, D.N.I. o C.I.F.), desglossant els diferents conceptes i els imports parcials.   
Dos. En les altres obres, hom procedirà així:   
a) Notificada la concessió de l'ajuda a l'interessat haurà de remetre a la Direcció General de Serveis Socials un exemplar del projecte visat pel Col·legi Oficial corresponent (amb anterioritat a la presentació de la primera certificació d'obra).   
b) Efectuada l'adjudicació i/o la contractació de l'obra, serà remitit original i còpia autentificada del contracte celebrat amb l'adjudicatari.   
c) L'incompliment dels subapartats a) i b) motivarà l'anul·lació de l'ajuda concedida.   
d) Els pagaments per la Conselleria s'efectuaran prèvia presentació de la certificació o certificacions, extesa/ ses a origen, de l'obra realitzada i valorada d'acord amb el projecte presentat (les esmentades certificacions es realitzaran conforme al model oficial d'aquesta Conselleria; no s'inclouran honoraris de projectes).   
e) La darrera certificació (si n'hi hagués vàries) serà almenys, del 15% de l'import total de l'obra, i s?hi adjuntarà:   
1. Rebut del contractista justificatiu d'haver cobrat l'import corresponent al percentatge no cobert per la subvenció.   
2. Acta notarial en què es faça constar l'afectació durant 30 anys de l'edifici objecte de l'obra a la finalitat que va servir de base a la petició, i així es farà figurar, en el termini de dos mesos, en escriptura pública i en posterior inscripció al Registre de la Propietat, i se'n remitirà un certificat a aquesta Conselleria.   
Tres. A la documentació assenyalada s'haurà d'acompanyar en tots els casos i en el moment adient:   
a) Notificació, per duplicat exemplar, de l'entitat bancària i número de compte on hauran de situar-se els fons de l'ajuda.   
b) Notificació de recepció un cop rebuda l'ajuda i en el termini de 15 dies, on s'hi explicite la quantitat rebuda, el concepte i l'aplicació d'aquesta i justificant/s de pagament al contractiste.   
Onzena.   
L'incompliment total o parcial de qualsevulla de les condicions, així com la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social o de l'Administració Institucional constituirà causa determinant de la revocació de l'ajuda i del reintegrament per part del Centre, previ requeriment de la Direcció General de Serveis Socials, que si no és atés promourà l'acció efectiva prevista per a dèbits no tributaris en el Reglament General de Recaptació, sense perjudici de les accions civils, penals o d'altra mena que en cada cas escaiguen.   
DISPOSICIO FINAL  
Aquesta resolució entrarà en vigor el dia de la seua publicació en el Diari Oficial de la Generalitat Valenciana.   
Cosa que fem. pública perquè en prengueu coneixement i als efectes oportuns.   
València, a 6 de març de 1984.   
El Director General de Serveis Socials,  
CARLES PEREZ GARCIA  
1 Delegacions Territorials de Serveis Socials:   
-Alacant: Plaça d'Espanya, 6. Tel. (965) 25 21 12 - Alacant.   
Castelló: Avda. del Mar, 8. Tel. (964) 23 65 12 - Castelló.   
-València: C/. de la Misericordia, 34. Tel. (96) 3501199 - València-14.